DANSK | kvalizalogaj
kvalizalogajs nogle få udvalgte opskrifter til vores danske publikum … kvalizalogaj er en madblog med opskrifter fra hele verden. Vi skriver på bosnisk til vores sydlandske læsere, men er for nyligt begyndt at tænke på, at vores daske publikum også kunne nyde godt af de mere sjældne opskrifter i Danmark. Vi starter derfor med noget for den søde tand: Sprøde blå birkes roulader.
Sprøde blå birkes roulader
Ingredienser // Dej //
400 g hvedemel (type 0)
180 g cremefraiche (18 %)
skræl af en økologisk citron
Fyld//
120 g malede blå birkes
Fremgangsmåde //
Dej // Smør (stuetemperatur), sukker og vaniljesukker piskes godt igennem til smørret bliver glat og cremet. Tilsæt æggeblommer (gem æggehviderne til fyldet) og pisk videre i et par minutter. Tilsæt cremefraiche, citronskræl og pisk en lille smule videre.
Mel og bagepulver sigtes, tilsættes og det hele røres til en glat dej. Læg dejen i køleskabet i mindst 30 min.
Fyld // Blå birkes males i en kaffemølle eller en anden hakkemaskine, der kan få det til at blive til en fintmalet konsistens. Tilsæt sukker, vaniljesukker, æggeblomme, rom og det varme mælk og rør det hele sammen. Rosiner udblødes i lidt rom og tilsættes sammen med citronskræl.
De to æggehvider piskes stift og røres langsomt ind i birkes-blandingen.
Roulader // Del dejen i 4 lige stykker. Rul hvert stykke ud på køkkenbordet med godt med mel under (ca. 30 x 20 cm). Del fyldet i 4 lige dele og læg på dejen. Lad det øverste stykke (ca. 2 cm) af dejen være uden fyld. Når du ruller sammen, vil fyldet flytte sig lidt. Forsøg at folde dejen nænsomt i stedet for at rulle den, da fyldet her er en smule flydende.
Stil de 4 roulader på en bageplade med bagepapir og bag i 200 graders forvarmet ovn i 20-25 min.
Når rouladerne er blevet lidt afkølede stilles de på en rist og kølles videre. Drys flormelis hen over rouladerne, når de er blevet kolde.